

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A Képviselő-testület 2025. április 28.-i rendes ülésére**

|  |
| --- |
| **Tárgyalandó napirend**  **2025. évi Szociális tűzifa támogatás pályázati igény benyújtása** |

**A NAPIRENDET TÁRGYALÓ ÜLÉS DÁTUMA**: **2025.04.22.**

**A NAPIRENDET TÁRGYALÓ ÜLÉS:**  **Pénzügyi, Településfejlesztési és Fenntarthatósági Bizottság,** **Képviselő-testület**

**ELŐTERJESZTŐ:** **Deltai Károly polgármester**

**AZ ELŐTERJESZTÉST KÉSZÍTETTE:** **dr. Lack Mónika jegyző**

**NAPIRENDET TÁRGYALÓ ÜLÉS TÍPUSA:** **nyílt** / zárt

**NAPIRENDET TÁRGYALÓ ÜLÉS TÍPUSA:** rendes **/** **rendkívüli**

**HATÁROZAT ELFOGADÁSÁHOZ SZÜKSÉGES**

**TÖBBSÉG TÍPUSA:** **egyszerű** / minősített

**SZAVAZÁS MÓDJA:** **nyílt** / titkos

**1.ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBI TESTÜLETI DÖNTÉSEK ÉS AZOK VÉGREHAJTÁSÁNAK ÁLLÁSA:**

**2. JOGSZABÁLYI HIVATKOZÁSOK**:

**3.KÖLTSÉGKIHATÁSOK ÉS EGYÉB SZÜKSÉGES FELTÉTELEKET, ILLETVE MEGTEREMTÉSÜK JAVASOLT FORRÁSAI:** Az önkormányzat 2025.évi költségvetése

**4. TÉNYÁLLÁS BEMUTATÁSA:**

A helyi önkormányzatokért felelős miniszter pályázatot hirdet a Magyarország 2025. évi központi költségvetéséről szóló 2023. évi XC. törvény 3. melléklet 2.3.1. pont szerinti települési önkormányzatok szociális célú tüzelőanyag vásárlásához kapcsolódó támogatására.

A pályázaton a Belügyminisztérium 2024. január 1-jei adatai alapján az 5000 fő lakosságszámot meg nem haladó települési önkormányzat szociális célú tűzifavásárláshoz vagy barnakőszén vásárlásához kapcsolódó támogatásra pályázhat.

A tüzelőanyag igényelhető mennyisége több mutató együttes száma alapján kerül meghatározásra. Az önkormányzat által maximálisan igényelhető tűzifa mennyisége **156 m3**

Keménylombos tűzifa igénylése esetén az önkormányzat legfeljebb 2 m3/ellátott tűzifa mennyiséget, barnakőszén esetén az önkormányzat legfeljebb 6 q/ellátott mennyiséget igényelhet.

A pályázati kiírás 7.1.2. pontja alapján a támogatást az a települési önkormányzat igényelheti, amelyik a szociális rászorultság és a 2025. évi igénylés részletes feltételeit a jogosultak részére támogatást megállapító önkormányzati döntés és a kiosztás előtt hatályba lépő hatályba lépő rendeletben szabályozza akként, hogy

1. a szociális igazgatásról és szociális ellátásokról szóló törvény szerinti aktív korúak ellátására, időskorúak járadékára, vagy tekintet nélkül annak természetbeni vagy pénzbeli formában történő nyújtására települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosult előnyt élvezzen,
2. a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő család elvezzen előnyt, és
3. háztartásonként legfeljebb 5 erdei m3 tűzifa vagy 10 q szén biztosítására kerüljön sor, valamint
4. vállalja, hogy a szociális célú tüzelőanyagban részesülőtől semmilyen ellenszolgáltatást nem kér.

A pályázati eljárás keretében vissza nem térítendő támogatást lehet igényelni. Telki esetében a támogatás mértéke kemény lombos fafajta esetében 23.000,- Ft/erdei m3 +áfa, lágy lombos fafajta esetében 15.000,- Ft/erdei m3 +áfa, szén esetében 4.700,- Ft/q+áfa.

A települési önkormányzat vonatkozásában a támogatás felhasználásának feltétele, a támogatáson felül kemény lombos fafajta esetében 2 000 Ft/erdei m3+áfa, lágy lombos fafajta esetében 2 000 Ft/erdei m3+áfa, szén esetében 1 000 Ft/q+áfa mértékű **önrész** vállalása.

A pályázatokat 2025. április 30 -ig kell benyújtani a Magyar Államkincstárhoz elektronikus úton.

**Telki község Önkormányzat által 2025. évben maximálisan igényelhető szociális tűzifa mennyiség 156 (m3/q).**

**Az igényelhető tűzifa támogatás összege: 4.160.520.- Ft**

**A maximálisan igényelhető tűzifa mennyiség esetén a vállalandó önerő mértéke 396.240.- Ft**

**Az elnyerhető tűzifa támogatáson felül a szállítás költség és a kuglizás költsége teljes egészében az önkormányzatot terheli. Ennek összege 2024.évben 17.000.- Ft+Áfa/m3 volt.**

A támogatásból vásárolt tüzelőanyagot 2026. február 15-ig kell kiosztani a rászorulók részére.

**Az előző évek támogatásai:**

* **2023-ban**  **44 m3** tűzifa támogatást nyert el az önkormányzat. Az elnyert támogatásból **15 család** kapott tűzifa támogatást.  A támogatásból átlagosan **2,93 m3 tűzifa került kiosztásra igénylőnként.**
* **2024**-**ben** **47 m3** tűzifa támogatást nyert el az önkormányzat.  Az elnyert támogatásból **21 család** kapott tűzifa támogatást.  A támogatásból átlagosan **2,2 m3 tűzifa került kiosztásra igénylőnként.**

Telki, 2024. április 15.

Deltai Károly

polgármester

**Telki község Önkormányzat Képviselő-testülete**

**/2025. (IV. .) Önkormányzati határozata**

**2025.évi Szociális tűzifa támogatás pályázati igény benyújtása**

1. Telki község Önkormányzat úgy határoz, hogy a szociálisan rászorult lakosok szociális célú tűzifavásárlásának támogatásához a belügyminiszter által meghirdetett, a Magyarország 2025. évi költségvetéséről szóló 2023. évi LV. törvény 3. melléklet 2.2.1 pont és a pályázati kiírás alapján pályázatot nyújt be kemény lombos tűzifa igénylésére 23.000.- Ft+Áfa/erdei m3 tűzifa támogatási összeg igénylésére a Magyar Államkincstár felé.

2. A pályázat keretében ……. **erdei m3 tűzifára** vonatkozó pályázatot terjeszt elő igényt.

3. A Képviselő-testülete a települési önkormányzatok szociális célú tűzifa vásárláshoz kapcsolódó kiegészítő támogatásáról szóló pályázati kiírás alapján benyújtandó pályázathoz szükséges **önerő** összegét összesen…………...-Ft saját forrást az Önkormányzat 2025. évi költségvetésének szociális kerete terhére biztosítja.

4. A tűzifa szállításából származó költségek az önkormányzatot terhelik.

5. A Képviselő-testület vállalja, hogy a szociális célú tűzifa támogatásban részesülő szociálisan rászorulóktól ellenszolgáltatást nem kér.

6. A Képviselő testület felhatalmazza a polgármestert a pályázati adatlap aláírására és a pályázat benyújtására.

Határidő: 2025. április 30.

Felelős: polgármester